钦定古今图书集成/方舆汇编/边裔典/第014卷 > 梁
## 钦定古今图书集成/方舆汇编/边裔典/第014卷 > 梁

====梁武帝天监元年四月戊辰车骑将军高句丽王高====云进号“车骑大将军。”

按《梁书武帝本纪》云云。按《高句丽本传》，高句丽者，
其先出自东明。东明本北夷櫜离王之子。离王出行，
其侍儿于后任娠，离王还，欲杀之，侍儿曰：“前见天上
有气如大鸡子来降我，因以有娠。”王囚之，后遂生男。
王置之豕牢，豕以口气嘘之不死。王以为神，乃听收
养。长而善射，王忌其猛，复欲杀之。东明乃奔走，南至
淹滞水，以弓击水，鱼鳖浮为桥。东明乘之得渡，至夫
馀而王焉。其后支别为句丽种也。其国，汉之元菟郡
也，在辽东之东，去辽东千里。汉魏世，南与朝鲜、秽貊，
东与沃沮，北与夫馀接。“汉武帝元封四年，灭朝鲜，置
元菟郡，以《高句丽》为县以属之。句丽地方可二千里，
中有辽山，辽水所出。其王都于丸都之”下，多大山深
谷，无原泽，百姓依之以居。食涧水。虽土著，无良田。故
其俗节食，好治宫室，于所居之左，立大屋，祭鬼神，又
祠零星社稷。人性凶急，喜寇钞。其官有相加、对、卢、沛
者、古邹加、主簿、优台使者，皂衣。先人尊卑各有等级，
言语诸事多与夫馀同。其性气衣服有异。本有五族，
有消奴部、绝奴部、慎奴部、灌奴部、桂娄部。本消奴部
为王微弱，桂娄部代之。汉时赐衣帻、朝服、鼓吹，常从
元菟郡受之。后稍骄，不复诣郡，但于东界筑小城以
受之，至今犹名此城为《帻沟娄》。《沟娄》者，《句丽》名城也。
其置官，有《对卢》，则不置沛者，有沛者，则不置对卢。其
俗喜歌儛，国中邑落男女，每夜群聚歌戏。其人洁清
自喜，善藏酿，跪拜申一脚，行步皆走。以十月祭天，大
会名曰“东明。”其公会衣服，皆锦绣金银以自饰，大加
主簿头所著似帻而无后，其小加著折风，形如弁。其
国无牢狱，有罪者则会诸加评议杀之，没入妻子。其
俗好淫，男女多相奔诱。已嫁娶，便稍作送终之衣。其
死葬，有椁无棺。好厚葬，金银财币尽于送死。“积石为
封，列植松柏。兄死妻嫂，其马皆小便登山。国人尚气
力，便弓矢刀矛，有铠甲，习战斗，沃沮、东秽”皆属焉。王
莽初，发高丽兵以伐胡，不欲行，彊迫遣之，皆亡出塞
为寇盗。州郡归咎于句丽侯驺，严尤诱而斩之。王莽
大悦，更名《高句丽》为下句丽，当此时为侯矣。光武八
年，《高句丽》王遣使朝贡，始称王。至殇、安之间，其王名
宫，数寇辽东，元菟太守蔡风讨之不能禁。宫死，子伯
固立。顺、和之间，复数犯辽东寇抄。灵帝建宁二年，元
菟太守耿临讨之，斩首虏数百级，伯固乃降属辽东。
公孙度之雄海东也，伯固与之通好。伯固死，子伊夷
摸立。伊夷摸自伯固时已数寇辽东，又受亡胡五百
馀户。建安中，公孙康出军击之，破其国，焚烧邑落，降
胡亦叛伊夷摸，伊夷摸更作“新国。”其后伊夷摸复击
元菟，元菟与辽东合击，大破之。伊夷摸死，子位宫立。
位宫有勇力，便鞍马，善射猎。魏景初二年，遣太傅司
马宣王率众讨公孙渊，位宫遣主簿《大加》将兵千人
助军。正始三年，位宫寇西安。嘉平五年，幽州刺史毋
丘俭将万人出元菟，讨位宫。位宫将步骑二万人逆
军，大战于沸流，位宫败走，俭军追至岘，悬车束马，登
丸都山，屠其所都，斩首虏万馀级，位宫单将妻息远
窜。六年，俭复讨之，位宫轻将诸加奔沃沮，俭使将军
王颀追之，绝沃沮千馀里，到肃慎南界，刻石纪功。又
到丸都山，铭“不耐城”而还。其后复通中夏。晋永嘉乱，
鲜卑慕容廆据昌黎大棘城，元帝授平州刺史。句丽
王乙弗利频寇辽东，廆不能制。弗利死，子刘代立。康
帝建元元年，慕容廆子晃率兵伐之，刘与战，大败，单
马奔走。晃乘胜追至丸都，焚其宫室，掠子女五万馀
口以归。孝武太元十年，句丽攻辽东元菟郡。后燕慕
容垂遣弟农伐句丽，复二郡。垂死，子宝立。以句丽王
安为平州牧，封辽东、带方二国王。安始置长史、司马、
参军官，后略有辽东郡。至孙高琏，晋安帝义熙中，始
奉表通贡，职历宋、齐，并授爵位。年百馀岁死。子云，齐
隆昌中以为使持节、散骑常侍、都督营平二州、征东
大将军、乐浪公。高祖即位，进云车骑大将军。〈高丽远祖之事
诸史凡再三见然大同小异总皆得于传闻姑并存之〉
天监三年，高丽纳贡于魏。

按《梁书》不载按《魏书世宗本纪》，“正始元年夏四月
辛卯，高丽国遣使朝献。”

天监四年，魏敕“《高丽国》无失常贡。”

按《梁书》，不载按《魏书世宗本纪》不载。按《高句丽
传》，正始中，世祖于东堂引见其使芮悉弗。悉弗进曰：
“高丽系诚天极，累叶纯诚，地产土毛，无愆王贡。但黄
金出自夫馀，珂则涉罗所产。今夫馀为勿吉所逐，涉
罗为百济所并，国王臣云：惟继绝之义，悉迁于境内。
二品所以不登王府，实两贼。”是为世宗曰：“高丽世荷
上将”，专制海外，“九夷黠虏，实得征之。瓶罄罍耻，谁之
咎也？昔方贡之愆，责在连率，卿宜宣朕旨于卿王，务
尽威怀之略，揃披害群，辑宁东裔，使二邑还复旧墟，
《土毛》无失常贡也。”

天监五年，高丽纳贡于魏。

按《梁书》，不载按《魏书世宗本纪》，“正始三年九月，高丽国遣使朝贡。”

天监六年，高丽纳贡于魏。

按《梁书》不载按《魏书世宗本纪》，正始四年“冬十月
丁巳，高丽国遣使朝献。”

天监七年，进高丽王云官号。是年高丽入贡于魏
按《梁书高祖本纪》，“七年二月，以高丽王云为抚东大
将军，开府仪同三司。”按《高句丽本传》：“诏曰：高丽王、
乐浪郡公云，乃诚款著，贡驿相寻，宜隆秩命，式弘朝
典。可抚东大将军、开府仪同三司，持节常侍、都督、王
并如故。”

按《魏书世宗本纪》：永平元年：“十有二月丙子，高丽国
遣使朝献。”

天监八年，高丽纳贡于魏。

按《梁书》不载按《魏书世宗本纪》，“永平二年五月，高
丽国遣使朝献。”

天监九年，高丽纳贡于魏。

按《梁书》，不载按《魏书世宗本纪》，永平三年六月“闰
月己亥，高丽国遣使朝贡。十有二月己卯，高丽国遣
使朝献。”

天监十一年。高丽遣使纳贡。是年。高丽亦纳贡于魏
按《梁书高祖本纪》。“天监十一年二月庚申。高丽国。遣
使献方物。”

按：《魏书世宗本纪》：“延昌元年五月，高丽国遣使朝献。
天监十二年，高丽纳贡于魏。”

按《梁书》，不载按《魏书世宗本纪》，“延昌二年春正月
戊戌，高丽国遣使朝献。夏五月，高丽国遣使朝献。冬
十有二月，高丽国遣使朝献。”

天监十三年，高丽纳贡于魏。

按《梁书》不载按《魏书世宗本纪》，“延昌三年十有一
月甲戌，高丽国遣使朝献。”

天监十四年，高丽纳贡于魏。

按《梁书》不载按《魏书肃宗本纪》，“延昌四年冬十月
壬午，高丽国遣使朝献。”

天监十五年。夏。四月丁未。高丽国遣使献方物
按《梁书高祖本纪》云云。

天监十六年，高丽纳贡于魏。

按《梁书》不载按《魏书肃宗本纪》，熙平二年“夏四月
甲午，高丽国遣使朝献。”

天监十七年。高丽王云死。子安立。是年纳贡于魏
按《梁书高祖本纪》。不载按《高句丽传》。“天监十七年。
云死。子安立。”〈按魏书及史略作十八年〉

按：《魏书肃宗本纪》：神龟元年二月“戊申，高丽国遣使
朝献。五月，高丽国遣使朝贡。”

天监十八年。高丽王云死。魏以其世子安为其国王
按《梁书》。不载按《魏书肃宗本纪》云云。按《高句丽
传》“神龟中云死。灵太后为举哀于东堂。遣使策赠车
骑大将军领护东夷校尉辽东郡开国公高句丽王。
又拜其世子安为安东将军领护东夷校尉辽东郡
开国公高句丽王。”

按《朝鲜史略》，“《高句丽》文咨王薨，在位二十九年，太子
兴安王立。”〈梁天监十八年〉是为《安藏王》。

### 普通元年高丽入贡诏其世子安袭爵是年高丽使者回国海中为魏所获

按《梁书高祖本纪》：普通元年“正月庚子，高丽国遣使
献方物。二月癸丑，以高丽王世子安为宁东将军高
丽王。”

按《魏书高句丽传》：“正光初，光州又于海中执得萧衍
所授安宁东将军衣冠剑佩，及使人江法盛等，送于
京师。”

普通七年，高丽献方物。是年，高丽王安死，子延立
按《梁书高祖本纪》，“普通七年三月乙卯，高丽国遣使
献方物。”按《高句丽本传》：“七年，安卒，子延立，遣使贡
献，诏以延袭爵。”

按《朝鲜史略》，“兴安王在位十三年薨，弟宝延立。”〈按安在位

“十三年而后薨” ，是为梁中大通三年。兹因《正史》所载，故附于此。

### 大通元年十一月高丽国遣使献方物

按：《梁书高祖本纪》云云。

### 中大通四年高丽献方物是年亦纳贡于魏

按，《梁书高祖本纪》：“中大通四年十一月，高丽国遣使
献方物。”

按《魏书出帝本纪》：太昌元年：“六月丙寅，高丽国遣使
朝贡。乙酉，高丽国遣使朝贡。”

中大通五年，魏加《高丽》王延官号。

按《梁书》不载。按《魏书出帝本纪》不载。按《高句丽
传》，“出帝初，诏加延使持节、散骑常侍、车骑大将军、领
护东夷校尉、辽东郡开国公、高句丽王，赐衣冠服物
车旗之饰。”

中大通六年高丽献方物是年亦纳贡于魏。

按《梁书高祖本纪》，不载。按《高句丽传》，“中大通六年，
奉表献方物。”

按，《魏书出帝本纪》：永熙三年：“四月丙子，高丽国遣使朝贡。”

### 大同元年高丽国献方物是年亦纳贡于东魏

按《梁书高祖本纪》：“大同元年二月辛丑，高丽国遣使
献方物。”

按：《魏书孝静帝本纪》：“天平二年，高丽国遣使朝贡。
大同二年，高丽纳贡于东魏。”

按《梁书》。不载按《魏书孝静帝本纪》，“天平三年，高丽
国遣使朝贡。”

大同三年，高丽纳贡于东魏，魏加高丽王大将军
按《梁书》不载按《魏书孝静帝本纪》，天平四年，高丽
国遣使朝贡。按《高句丽传》，“天平中，诏加延侍中骠
骑大将军，馀悉如故。延死，子成立，讫于武定末。其贡
使无岁不至。”〈按延死成立梁书在太清二年史略延在位十五年梁书近是疑魏书之讹也〉
大同四年，《高丽》纳贡于东魏。

按《梁书》，不载按《魏书孝静帝本纪》，“元象元年秋七
月己亥，高丽国遣使朝贡。”

大同五年，《高丽》纳贡于东魏。

按《梁书》。不载按《魏书孝静帝本纪》，“兴和元年三月，
高丽国遣使朝贡。”

大同六年，《高丽》纳贡于东魏。

按《梁书》。不载按《魏书孝静帝本纪》，“兴和二年，高丽
国遣使朝贡。”

大同七年，《高丽》国献方物。是年，亦纳贡于魏。

按《梁书高祖本纪》：“大同七年二月乙亥，高丽国遣使
献方物。”

按：《魏书孝静帝本纪》：“兴和三年，高丽国遣使朝贡。
大同八年，高丽纳贡于东魏。”

按《梁书》。不载按《魏书孝静帝本纪》，“兴和四年，高丽
国遣使朝贡。”

大同九年，《高丽》纳贡于东魏。

按《梁书》。不载按《魏书孝静帝本纪》，“武定元年，高丽
国遣使朝贡。”

大同十年，《高丽》纳贡于东魏。

按《梁书》。不载按《魏书孝静帝本纪》，“武定二年，高丽
国遣使朝贡。”

大同十一年，《高丽》纳贡于东魏。

按《梁书》。不载按《魏书孝静帝本纪》，“武定三年，高丽
国遣使朝贡。”

### 中大同元年高丽纳贡于东魏是年复纳贡于西魏按梁书不载按魏书孝静帝本纪武定四年十一

月，高丽国遣使朝贡。按《周书太祖本纪》，西魏大统
十二年不载。按《周书高丽传》，“高丽者，其先出于夫
馀，自言始祖曰朱蒙，河伯女感日影所孕也。朱蒙长
而有材略，夫馀人恶而逐之，土于纥斗骨城，自号曰
高句丽，仍以高为氏。其孙莫来渐盛，击夫馀而臣之。
莫来裔孙琏，始通使于后魏，其地东至新罗，西渡辽
水二”千里，南接百济，北邻靺鞨千馀里。治《平壤城》。其
城东西六里，南临𬇙水。城内唯积粮储器备，寇贼至
日方入固守。王则别为宅于其侧，不常居之。其外有
国内城及汉城，亦别都光复，有辽东、元菟等数十城，
皆置官司，以相统摄。大官有大对卢，次有太大兄、大
兄、小兄、意俟奢、乌拙、太大使者、大使者、小使者、褥奢、
翳属、仙人并褥萨，凡十三等，分掌内外事焉。其《大对
卢》则以彊弱相凌夺而自为之，不由王之署置也。其
刑法，谋反及叛者，先以火焚爇，然后斩首，籍没其家；
盗者十馀倍征赃；若贫不能备及负公私债者，皆听
评。其子女为奴婢以偿之。丈夫衣同袖衫、大口裤，白
韦带，黄革履。其冠曰《骨苏》，多以紫罗为之，杂以金银
为饰。其有官品者，又插二鸟羽于其上，以显异之。妇
人服裙襦，裾袖皆为襈。书籍有《五经》《三史》《三国志》《晋
阳秋》。兵器有甲弩、弓矢、戟槊矛鋋。赋税则绢布及粟，
随其所有，量贫富差等轮之。土田塉薄，居处节俭。然
尚容止，多诈伪，言辞鄙秽，不简亲疏，乃至同川而浴，
共室而寝。风俗好淫，不以为愧。有游女者，夫无常人
婚娶之礼，略无财币，若受财者，谓之“卖婢”，俗甚耻之。
父母及夫丧，其服制同于华夏，兄弟则限以三月。敬
信佛法，尤好淫祀。又有神庙二所，一曰“夫馀神”，刻木
作妇人之像。一曰“登高神”，云是其始祖夫馀神之子。
并置官司，遣人守护。盖河伯女与朱蒙云琏五世孙
成，大统十二年，遣使献其方物。

### 太清元年高丽纳贡于东魏

按《梁书》。不载按《魏书孝静帝本纪》，“武定五年，高丽
国遣使朝贡。”

太清二年三月甲辰抚东将军《高丽》王高延卒以其
子为宁东将军《高丽王》《乐浪公》。

按《梁书高祖本纪》云云。按《高句丽传》。“太清二年。延
卒。诏以其子袭延爵位。”

按《朝鲜史略》，“高句丽王宝延薨，在位十五年，是为安
原王。太子平成立。”〈按史略延薨成立当在大同十一年兹因正史所载故附于此〉
《太清三年，高丽》纳贡于东魏。

按《梁书》。不载按《魏书孝静帝本纪》，“武定七年，高丽国遣使朝贡。”

### 简文帝大宝元年北齐文宣帝即位高丽纳贡于齐按梁书不载按北齐书显祖本纪天保元年九月

癸丑，以领东夷校尉、“辽东郡开国公、高丽王成为使
持节、侍中、骠骑大将军、领护东夷校尉，王公如故。”是
年，《高丽》遣使朝贡。

大宝二年，高丽纳贡于齐。

按《梁书》。不载按《北齐书显祖本纪》，“天保二年，高丽
遣使朝贡。”

### 敬帝绍泰元年高丽入贡于齐

按《梁书》。不载按《北齐书显祖本纪》，“天保六年。高丽
遣使朝贡。”